
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 459 

3 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στην θέση «Άγιος Σώστης», Κα¬ 
λογριά Καλάμου, Δήμου Νοτίου Πηλίου, Ν. Μαγνη¬ 
σίας. 1 

Επικύρωση οριογραμμών τμήματος ρέματος (Φο- 
δελιανού ποταμού) Δήμου Μαλεβυζίου, Περιφερ. 
Ενότητα Ηρακλείου. 2 


ΑΠΟΦΑΣΕΙ Σ 

Αριθμ. 15478/167106 (1) 


Καθορισμός των ορίων του αιγιαλού και δημιουργία 
ζώνης παραλίας στην θέση «Άγιος Σώστης», Καλο¬ 
γριά Καλάμου, Δήμου Νοτίου Πηλίου, Ν. Μαγνησίας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3, 4 και 5, του Ν.2971/2001 
(ΦΕΚ 285/2001, τ.Α') «περί αιγιαλού και παραλίας και 
άλλες διατάξεις», όπως έχει τροποποιηθεί και ισχύει 
σήμερα. 

2. Τις διατάξεις του Ν 3200/55 «περί διοικητικής απο- 
κεντρώσεως, όπως αυτές τροποποιήθηκαν και ισχύ¬ 
ουν σήμερα με τα Ν.Δ. 532/70, Β.Δ.704/70, Β.Δ.705/70, 
Β.Δ.192/72, Π.Δ.71/84, Π.Δ.347/86, Ν.2026/92 και Π.Δ.97/93, 

3. Τις διατάξεις του Π.Δ.284/88 «περί οργανισμού Υπ. 
Οικονομικών». 

4. Τις διατάξεις της παρ. 21 του άρθρου 46 του 
Ν.3220/2004 (Φ.Ε.Κ 15/τ.Α'/28-01-2004) «μέτρα αναπτυ¬ 
ξιακής και κοινωνικής πολιτικής-αντικειμενοποίηση του 
φορολογικού ελέγχου και άλλες διατάξεις» δυνάμει των 
οποίων από 10/04/2004, αρμοδιότητες του Υπουργού Οι¬ 
κονομίας και Οικονομικών, οι οποίες ανήκαν ή είχαν με¬ 
ταβιβαστεί στους Νομάρχες μέχρι την έναρξη λειτουρ¬ 
γίας των Νομαρχιακών Αυτοδιοικήσεων και αφορούν 
θέματα του Υπουργείου Οικονομίας και Οικονομικών, 
που εξαιρέθηκαν από την κατάργηση με τις διατάξεις 
της παρ. 2 του άρθρου 39 του Ν. 2218/1994, περιέρχονται 
στους Γενικούς Γραμματείς των Περιφερειών. 


5. Τις διατάξεις του Ν.3852/2010 (Φ.Ε.Κ 87/τ.Α'/07-06-2010) 
περί «νέας αρχιτεκτονικής της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης». 

6. Τις διατάξεις της παρ. 1 και 2 του άρθρου 6 του 
Ν.3852/2010, με τις οποίες συστάθηκαν ως ενιαίες απο¬ 
κεντρωμένες μονάδες διοίκησης του Κράτους 7 Αποκε¬ 
ντρωμένες Διοικήσεις μεταξύ των οποίων και η Αποκε¬ 
ντρωμένη Διοίκηση Θεσσαλίας - Στερεός Ελλάδας, η 
οποία εκτείνεται στα όρια των περιφερειών Θεσσαλίας 
και Στερεός Ελλάδας, με έδρα την Λάρισα και για τα 
καθήκοντα των Γ ενικών Γ ραμματέων των Αποκεντρω¬ 
μένων Διοικήσεων, εφαρμόζονται οι σχετικές διατάξεις 
του Ν. 2503/1997 (Φ.Ε.Κ. 107, τ.Α'). 

7. Τις διατάξεις της παρ. 1 του άρθρου 280 του 
Ν.3852/2010, σύμφωνα με τις οποίες οι Αποκεντρωμέ¬ 
νες Διοικήσεις ασκούν τις αρμοδιότητες των κρατικών 
Περιφερειών, περιλαμβανομένων και εκείνων των αντί¬ 
στοιχων συλλογικών οργάνων τους, όπως αυτές καθο¬ 
ρίζονταν στον ιδρυτικό τους νόμο 2503/1997, καθώς και 
τους μεταγενέστερους ειδικούς νόμους και τις σχετικές 
κανονιστικές διατάξεις, όπως ισχύουν με εξαίρεση τις 
αρμοδιότητες που περιέρχονται με το άρθρο 186 του 
ίδιου νόμου, στις περιφέρειες. 

8. Τις διατάξεις της παρ. 4 του άρθρου 283 του 
Ν.3852/2010, από την έναρξη λειτουργίας των αποκε¬ 
ντρωμένων διοικήσεων καταργούνται οι περιφέρειες 
που έχουν ιδρυθεί με τον Ν. 2503/1997 (Φ.Ε.Κ 107, τ.Α') και 
υπεισέρχονται αυτοδικαίως από την έναρξη λειτουργίας 
τους και χωρίς άλλη διατύπωση σε όλα τα δικαιώματα 
και τις υποχρεώσεις των καταργούμενων περιφερειών 
συμπεριλαμβανομένων και των διεθνών τους συνεργα¬ 
σιών κατά τον λόγο συμμετοχής τους σ' αυτές. 

9. Το υπ’ αριθμ. Δ6Α102271 ΕΞ 2011/10-02-2011 έγγραφο 
του Υπ. Οικονομικών, σύμφωνα με το οποίο οι αρμοδιό¬ 
τητες του Υπουργού Οικονομικών, που περιήλθαν στους 
Γ ενικούς Γ ραμματείς των Περιφερειών (του Ν.2503/1997, 
Φ.Ε.Κ. 107 τ.Α'), σύμφωνα με τις διατάξεις της παρ. 21 του 
άρθρου 46 του Ν.3220/2004 (Φ.Ε.Κ 15 τ.Α') και καταγρά¬ 
φονται στην υπ’αριθμ. 1063649/790/Α0006/03-08-2004 
απόφαση του Υπουργού Οικονομίας και Οικονομικών, 
και ασκούνται, από 01/01/2011, από τον Γ ενικό Γ ραμματέα 
της Αποκεντρωμένης Διοίκησης. 

10. Τις διατάξεις του Π.Δ. 138/2010 (Φ.Ε.Κ 231/τ.Α'/ 
27-12-2010) «περί οργανισμού Αποκεντρωμένης Διοίκη¬ 
σης Θεσσαλίας - Στερεός Ελλάδας». 

11. Την από 09/07/2013 έκθεση της κατά το άρθρο 3 του 
Ν. 2971/2001 (ΦΕΚ 285/τ.Α'/19-12-2001) αρμοδίας επιτρο¬ 
πής καθορισμού των ορίων αιγιαλού και παραλίας, για 
τον καθορισμό των ορίων του αιγιαλού και δημιουργία 
ζώνης παραλίας στην θέση «Άγιος Σώστης», Καλογριά 
Καλάμου, Δήμου Νοτίου Πηλίου, Ν. Μαγνησίας, με ενδι- 
αφερόμενη την Μαρία Μάρκου - Τσιούτσια (με την από 
07/02/2012 αίτησή της). 

12. Το από τον Δεκέμβριο 2012, με κλίμακα 1:500, τοπο- 
γραφικό και υψομετρικό διάγραμμα αποτελούμενο από 
δύο (2) πινακίδες που συντάχθηκε από τον Τοπογράφο 
Μηχανικό Νικόλαο Κορέντη, και το οποίο ελέγχθηκε 
για την ακρίβεια της αποτύπωσης και θεωρήθηκε στις 
09/07/2013 από την Τοπογράφο Μηχανικό της Κτη¬ 
ματικής Υπηρεσίας Ν. Μαγνησίας Βασιλική Χατζηπλή, 
όπως ορίζουν οι διατάξεις του άρθρου 4 παρ. 2 του 
Ν. 2971/2001. 

13. Το με αριθμ. πρωτ. 425/09-02-2012 έγγραφο της 
Κτηματικής Υπηρεσίας Ν. Μαγνησίας προς το Γ.Ε.ΕΘ.Α, 
για την σύμφωνη ή μη γνώμη του, σύμφωνα με το 
άρθρο 113 του Ν.3978/2011, καθώς και την υπ’ αριθμ. 
Φ.119/177005/Σ. 3895/28-08-2012 σύμφωνη γνώμη του. 

14. Το με αριθμ. πρωτ. 2217/19-08-2014 έγγραφο της 
Κτηματικής Υπηρεσίας Ν. Μαγνησίας, με το οποίο ζη¬ 
τείται η έκδοση απόφασης, αποφασίζουμε: 

Επικυρώνουμε την από 09/07/2013 έκθεση της κατά 
το άρθρο 3 του Ν. 2971/2001 (ΦΕΚ 285/τ.Α'/19-12-2001) 
αρμοδίας επιτροπής καθορισμού των ορίων αιγιαλού και 
παραλίας, για τον καθορισμό των ορίων του αιγιαλού και 
δημιουργία ζώνης παραλίας στην θέση «Άγιος Σώστης», 
Καλογριά Καλάμου, Δήμου Νοτίου Πηλίου, Ν. Μαγνησίας, 
καθώς και το από τον Δεκέμβριο 2012, με κλίμακα 1:500, 
τοπογραφικό και υψομετρικό διάγραμμα αποτελούμενο 
από δύο (2) πινακίδες που συντάχθηκε από τον Τοπογρά- 
φο Μηχανικό Νικόλαο Κορέντη, και το οποίο ελέγχθηκε 
για την ακρίβεια της αποτύπωσης και θεωρήθηκε στις 
09/07/2013 από την Τοπογράφο Μηχανικό της Κτηματικής 
Υπηρεσίας Ν. Μαγνησίας Βασιλική Χατζηπλή. 

Στο τοπογραφικό διάγραμμα καθορίστηκε από την 
αρμόδια Επιτροπή όπως πιο πάνω αναφέρεταί: 

• Η οριογραμμή του αιγιαλού με κόκκινη συνεχή πολυ¬ 
γωνική γραμμή με στοιχεία 1,2,3.30,31,32, της οποίας οι 

κορυφές ορίζονται με καρτεσιανές συντεταγμένες του Ελ¬ 
ληνικού Γεωδαιτικού Συστήματος Αναφοράς ( Ε.Γ.Σ.Α 87). 

• Την οριογραμμή της παραλίας για την εξυπηρέτηση 
των σκοπών του άρθρου 1, παρ. 2, του Ν. 2971/2001 με 
κίτρινη συνεχή πολυγωνική γραμμή με στοιχεία Α1, Α2, 

Α3, Α4. ,Α30, Α31, Α32 της οποίας οι πλευρές είναι 

παράλληλες της γραμμής αιγιαλού σε απόσταση στα¬ 
θερή 15,00 μ.. 

Οι κατασκευές μέσα στην ζώνη παραλίας δεν εξαι¬ 
ρούνται. 

Η Επιτροπή διαπίστωσε ότι δεν υπάρχει παλιός αι- 
γιαλός. 

Η ισχύς της παρούσας αρχίζει με την δημοσίευσή της 
στο Φύλλο Εφημερίδας της Κυβερνήσεως. 

Η απόφαση αυτή μαζί με την έκθεση και το τοπογρα- 
φικό διάγραμμα που προαναφέραμε, να δημοσιευθούν 
στην Εφημερίδα της Κυβερνήσεως. 

Λάρισα, 19 Σεπτεμβρίου 2014 

Η Γ ενική Γ ραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 


ΕΚΘΕΣΗ 

επιτροπής καθορισμού των ορίων αιγιαλού, παραλίας, 
παλαιού αιγιαλού σύμφωνα με τα άρθρα 3, 4 του 
Ν. 2971/ 2001 και 5 όπως αντικαταστάθηκε με το 

άρθ. 113 του Ν. 3978/2011 στη θέση "Αγιος Σωστής" 
Καλογριά Καλάμου Δήμου Νοτίου Πηλίου Μαγνησίας. 

Στο Βόλο σήμερα 9-7-2013 ημέρα Τρίτη η επιτροπή 
καθορισμού ορίων αιγιαλού - παραλίας -παλαιού αιγι- 
αλού, η σύνθεση της οποίας καθορίστηκε βάσει των 
διατάξεων του άρθρου 3 του Ν. 2971/2001 «περί αιγιαλού 
- παραλίας και άλλες διατάξεις» και συγκροτήθηκε με 
την αριθ. Πρωτ. 5466/53749/21-3-2013 απόφαση της Γ εν. 
Γραμματέας Αποκεντρωμένης Διοίκησης Θεσσαλίας 
-Στερεός Ελλάδας, αποτελούμενη από τους: 

1. ΤΡΑΧΑΝΑΤΖΗ ΜΑΡΙΑ, προϊσταμένη της Κτηματικής 
Υπηρεσίας Ν. Μαγνησίας, ως πρόεδρος. 

2. ΚΑΝΑΚΗ ΧΡΗΣΤΟ, Λιμενάρχη Βόλου, ως μέλος 

3. ΧΑΤΖΗΠΛΗ ΒΑΣΙΛΙΚΗ, τοπογράφο μηχανικό της 
Κτηματικής Υπηρεσίας ως μέλος, 

4. ΒΛΑΣΤΑΡΙΔΗ ΝΙΚΟΛΑΟ, υπάλληλο της Περιφερει¬ 
ακής Ενότητας Μαγνησίας και Σποράδων, ως μέλος, 

Ο Διευθυντής Δ/νσης Περιβάλλοντος Χωρικού Σχε- 
διασμού Αποκεντρωμένης Διοίκησης Θεσσαλίας-Στε- 
ρεάς Ελλάδας, ο οποίος αν και προσκλήθηκε νόμιμα 
δεν προσήλθε, 

Συνήλθε στο Βόλο σήμερα 9-7-2013, μετά από την με 
αριθμ. πρωτ. 2415/3-7-2013 πρόσκληση της Προέδρου για 
να γνωμοδοτήσει επί της υπόθεσης καθορισμού για πρώτη 
φορά των οριογραμμών αιγιαλού - παραλίας - παλαιού 
αιγιαλού στη θέση «Άγιος Σώστης» Καλογριά Καλάμου 
Δήμου Νοτίου Πηλίου Μαγνησίας με ενδιαφερόμενη την 
Μαρία Μάρκου - Τσιούτσια. Η επιτροπή αφού έλαβε υπόψη: 

1. Την από 7-2-2012 αίτηση με την οποία ζητείται ο 
καθορισμός των ορίων αιγιαλού και παραλίας στην προ- 
αναφερόμενη θέση. 

2. Το από Δεκέμβριο 2012 κτηματολογικό υψομετρικό 
τοπογραφικό διάγραμμα του τοπογράφου μηχανικού 
Νικόλαου Κορέντη με κλίμακα 1:500 σε δύο (2) πινακίδες, 
το οποίο ελέγχθηκε για την ακρίβεια της αποτύπωσης 
στις 9-7-2013 και θεωρήθηκε την ίδια ημερομηνία από 
τη Βασιλική Χατζηπλή, τοπογράφο μηχανικό της Κτημα¬ 
τικής Υπηρεσίας Μαγνησίας, όπως ορίζουν οι διατάξεις 
του άρθρου 4 παρ. 2 του Ν. 2971/2001. 

3. Τις διατάξεις του Ν. 2971/2001 (Φ.Ε.Κ. 285/Α7 
19-12-2001) «περί αιγιαλού - παραλίας» καθώς και της 
αριθμ. 1089532πε/8205πε/Β0.010/20-4-2005 κοινής 
υπουργικής απόφασης Υπουργών Οικονομίας και Οι¬ 
κονομικών και ΠΕΧΩΔΕ «περί στοιχείων καθορισμού 
αιγιαλού και παραλίας». 

4. Την από επιτόπιο μετάβαση των μελών σχηματι- 
σθείσα αντίληψη για το πλάτος της βρέχόμενης ζώνης 
της ξήρας και άλλα συναφή στοιχεία που προβλέπονται 
από το άρθρο 9 του Ν. 2971/2001 και ειδικότερα: 

α. Τη γεωμορφολογία του εδάφους για την οποία 
αναλυτικά αναφέρεταί ότι: 

ι. Η μορφολογία της ακτής συνίσταται από 

*για το τμήμα μεταξύ των κορυφών 1-15 της οριογραμ- 
μής του αιγιαλού από χαλαρά ιζήματα (πέτρες - άμμος) 
που έχουν προκύψει από την αποσάρθρωση - διάβρωση 
των μητρικών πετρωμάτων της ακτής και την εναπό¬ 
θεση φερτών υλών εκβάλλοντος ρέματος μεταξύ των 
κορυφών 8-10 της οριογραμμής του αιγιαλού με εύρος 
5-7μ. περίπου. 

*για το τμήμα μεταξύ των κορυφών 15-21 της οριο- 
γραμμής του αιγιαλού από κατακόρυφα πρανή με από¬ 
τομες κλίσεις και υψόμετρα αυχένα που κυμαίνονται 
από 4 έως και 29 μ. έμπροσθεν των οποίων υπάρχουν 
χαλαρά ιζήματα (άμμος - πέτρες) σε εύρος 3 έως 5 μ. 
περίπου. 

*για το τμήμα μεταξύ των κορυφών 21-32 της οριο- 
γραμμής του αιγιαλού από βραχώδη πρανή με εύρος 
που κυμαίνεται από 7,0 έως 12,Ομ. περίπου. 

ιι)Της ακτής συνέχονται εκτάσεις λοφώδεις, με έδα¬ 
φος ημιβραχώδες, γαιώδες, εκτός σχεδίου με αραιή 
δόμηση. 

ιιι)Το φυσικό όριο βλάστησης συνίσταται από θαμνώδη 
φυσική βλάστηση (πουρνάρια) και δενδρώδη τεχνητή 
βλάστηση (ελιές). 

β) Το γεγονός ότι στη περιοχή δεν εντοπίστηκαν πα¬ 
ράκτιοι φυσικοί πόροι. 

γ) Το γεγονός ότι η περιοχή είναι προστατευμένη 
λόγω του ότι βρίσκεται σε περίκλειστη θάλασσα (εντός 
του Παγασητικού Κόλπου) με δυτικό προσανατολισμό, 
συνεπώς προσβάλεται από ανέμους με Δ διευθύνσεις 
και μέγιστη έντασης 6-7 Β. 

δ) Τη μορφολογία του πυθμένα ο οποίος συνίσταται 
από αμμώδη σύσταση και ήπιες κλίσεις με μικρά βάθη 
κοντά στην ακτή. 

ε) Τον τομέα ανάπτυξης κυματισμού σε σχέση με το 
μέτωπο της ακτής που θεωρείται μικρό επειδή βρίσκεται 
σε περίκλειστη θάλασσα με αποτέλεσμα να περιορίζε¬ 
ται ο κυματισμός. 

στ) Την μη ύπαρξη τεχνικών έργων στη περιοχή. 

ζ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

η) Την μη ύπαρξη καταγεγραμμένων δημόσιων κτη¬ 
μάτων αρμοδιότητας υπουργείου Οικονομικών που να 
βρίσκονται σε άμεση γειτνίαση με την παράκτια ζώνη. 
Η επιτροπή επιφυλάσσεται για την τυχόν ύπαρξη άλλων 


δημοσίων εκτάσεων που δεν ανήκουν στην αρμοδιότητα 
των μελών της. 

θ) Ότι δεν υφίσταται Κτηματολόγιο. 

ι) Την μη ύπαρξη ευπαθών οικοσυστημάτων και προ- 
στατευμένων περιοχών. 

5. Την αριθμ. ΝΠ 182/20-7-79 Απόφαση Νομάρχη Μα¬ 
γνησίας (ΦΕΚ 534/Δ'/3-10-79) με την οποία καθορίστη¬ 
καν οι οριογραμμές αιγιαλού και παραλίας σε όμορη 
προς δυτικά περιοχή καθώς και το διάγραμμα που τη 
συνοδεύει βάσει του οποίου έγινε η απαιτούμενη συ- 
ναρμογή των κορυφών αιγιαλού -παραλίας (1 - Α1) και 

6. Την αριθμ. 2384/16-3-2007 Απόφαση Γενικού Γραμ¬ 
ματέα Περιφέρειας Θεσσαλίας (ΦΕΚ 152/Δ'/19-4-2007) 
με την οποία καθορίστηκαν οι οριογραμμές αιγιαλού 
και παραλίας σε όμορη προς ανατολικά περιοχή καθώς 
και το διάγραμμα που τη συνοδεύει βάσει του οποίου 
έγινε η απαιτούμενη συναρμογή των κορυφών αιγιαλού - 
παραλίας (32-Α32), αποφασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή 

πολυγωνική γραμμή 1, 2, 3, 4. 30, 31, 32, της οποίας οι 

κορυφές ορίζονται με καρτεσιανές συντεταγμένες του 
Ελληνικού Γεωδαιτικού Συστήματος Αναφοράς (ΕΓ.Σ.Α. 
87). 

2. Την οριογραμμή της παραλίας για την εξυπηρέτηση 
των σκοπών του άρθρου 1 § 2 του Ν. 2971/2001 με κίτρινη 
συνεχή πολυγωνική γραμμή Α1, Α2, Α3, Α4....Α30, Α31, Α32, 
της οποίας οι πλευρές είναι παράλληλες της γραμμής 
αιγιαλού σε απόσταση σταθερή 15,00 μ. Οι κατασκευές 
μέσα στην ζώνη παραλίας δεν εξαιρούνται. 

3. Αποφαινόμαστε ότι δεν υπάρχει παλαιός αιγιαλός 

Η Επιτροπή 

Η Πρόεδρος Τα Μέλη 

ΜΑΡΙΑ ΤΡΑΧΑΝΑΤΖΗ ΧΡΗΣΤΟΣ ΚΑΝΑΚΗΣ 

ΒΑΣΙΛΙΚΗ ΧΑΤΖΗΠΛΗ 
ΝΙΚΟΛΑΟΣ ΒΛΑΣΤΑΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 31 % 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 41% 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 800/14 (2) 

Επικύρωση οριογραμμών τμήματος ρέματος (Φοδελια- 
νού ποταμού) Δήμου Μαλεβυζίου, Περιφερ. Ενότη¬ 
τα Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1) Το Ν. 2853/16-7-1922 περί υδραυλικών εν γένει έργων 
και αστυνομεύσεων των δημόσιων υδάτων όπως αυτές 
τροποποιήθηκαν με τις αντίστοιχες του ΝΔ/τος 10/29- 
12-1923 και κωδικοποιήθηκαν από τις διατάξεις του ΠΔ/ 
τος 18/21-3-1924 (ΦΕΚ 61Α'). 

2) Τις διατάξεις του άρθρου 10 του Ν.3044/2002 για την 
άσκηση αρμοδιοτήτων του Πολεοδομικού Σχεδιασμού 

3) Τις διατάξεις του άρθρου 5 του Ν 3010/2002 (Α' 
91) εναρμόνιση του Ν.1650/1986 με τις υπ’ αριθμ. 97/11 
Ε.Ε και 96/61 ΕΕ οδηγίες και ειδικότερα τις διατά¬ 
ξεις του άρθρου 5 αυτού (διαδικασία οριοθέτησης 
και ρύθμισης θεμάτων για τα υδατορέματα και άλλες 
διατάξεις). 

4) Τις διατάξεις του Ν. 1337/1983 περί επεκτάσεως 
των πολεοδομικών σχεδίων κλπ. και του άρθρου 6 του 
ισχύοντος κτιριοδομικού κανονισμού που αψορά την 
δόμηση κοντά σε ρέματα. 

5) Την υπ’ αρ. 3046//304/3-2-1989 απόφαση του Αν. 
Υπουργού Περιβάλλοντος Χωροταξίας και Δημοσίων 
Έργων (Κτιριοδομικός Κανονισμός και ειδικότερα τις 
διατάξεις του άρθρου 6 αυτού, σχετικά με τη δόμηση 
κοντά στα ρέματα) όπως ισχύει σήμερα. 

6) Την υπ’ αριθμ. 33/1998 εγκύκλιο του ΥΠΕΧΩΔΕ 
«Αστυνόμευση ρεμάτων και συντήρηση αντιπλ/κών έρ¬ 
γων». 

7) Τις διατάξεις του άρθρου 66 του Ν. 1622/1986 (περί 
Τοπικής Αυτοδιοίκησης, Περιφερειακής Ανάπτυξης και 
Δημοκρατικού Προγραμματισμού) όπως αντικαταστά- 
θηκε με τις διατάξεις της παρ. 5 του άρθρου 33 του 
Ν. 1832/1989. 

8) Το Ν.3852/2010 «Νέα Αρχιτεκτονική της Διοίκησης 
και της Αποκεντρωμένης Διοίκησης-Πρόγραμμα Καλ¬ 
λικράτης». 

9) Το άρθρο 22 του Π.Δ 136/27-12-2010 «Οργανισμός 
της Αποκεντρωμένης Διοίκησης Κρήτης». 

10) Τις μεταβατικές διατάξεις του άρθρου 9 
Ν. 4258/2014 ΦΕΚ 94/Α'/14-4-2014 περί διαδικασίας ορι¬ 


οθέτησης και ρυθμίσεις θεμάτων για τα υδατορέματα, 
κ.λπ. 

11) Την αρ 223/2014 απόφαση του Δημοτικού Συμβου¬ 
λίου του Δήμου Μαλεβιζίου με την οποία εγκρίνεται η 
οριοθέτηση του παραπάνω ρέματος. 

12) Τον γενόμενο καθορισμό οριογραμμών τμήματος 
ρέματος Φοδελιανού ποταμού, το Δήμου Μαλεβιζίου, 
Νομού Ηρακλείου, ο οποίος έγινε από την Δ/νση Τε¬ 
χνικών Έργων Περιφερειακής Ενότητας Ηρακλείου (με 
το υπ’ αριθμ. πρωτ. 42239/2-4-2014 έγγραφό της), μετά 
από τον έλεγχο και την θεώρηση των τοπογραφικών 
διαγραμμάτων, της τεχνικής έκθεσης και των συνοδευ- 
ουσών αυτών υδρολογικών, υδραυλικών και περιβαλ¬ 
λοντικών μελετών που συνέταξε ο Μπάκιντας Κων/νος 
Αγρ. Τοπογράφος Μηχανικός, για τον καθορισμό των 
προτεινομένων οριογραμμών και ύστερα από την προ- 
αναφερόμενη γνωμοδότηση του Δημοτικού Συμβουλίου 
του Δήμου Μαλεβιζίου, Νομού Ηρακλείου. 

13) Τις διατάξεις του αρθρ. 56 του Ν.4257/2014 (ΦΕΚ 
93Α') Επείγουσες ρυθμίσεις του Υπ. Εσωτερικών, απο¬ 
φασίζουμε: 

Επικυρώνουμε τις οριογραμμές τμήματος ρέματος 
τμήματος ρέματος Φοδελιανού ποταμού του Δήμου Μα¬ 
λεβιζίου, Νομού Ηρακλείου, στα από τον Μάρτιο 2014 
τοπογραφικά διαγράμματα που συνέταξε ο Μπάκιντας 
Κων/νος Αγρ. Τοπογράφος Μηχανικός που συντάχθη¬ 
καν σύμφωνα με την υδραυλική μελέτη του ιδίου, και 
θεωρήθηκαν μετά από σχετικό έλεγχο από την Δ.Τ.Ε. 
Περιφερειακής Ενότητας Ηρακλείου. 

Οι οριογραμμές αυτές του παραπάνω ρέματος υλο¬ 
ποιούνται από τις πολυγωνικές γραμμές που ορίζουν τα 

σημεία: 1,2.15 για την μια οριογραμμή, και τα σημεία 

16,17 ... 33 για την απέναντι οριογραμμή. 

Τα παραπάνω σημεία είναι αποτυπωμένα στα προα- 
ναφερόμενα τοπογραφικά διαγράμματα και περιέχονται 
σε αυτά με τις συντεταγμένες τους (σύστημα συντε¬ 
ταγμένων είναι το ΕΓΣΑ 87). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 16 Ιουνίου 2014 

Ο Γενικός Γραμματέας 
Αποκεντρωμένης Διοίκησης κ.α.α. 

Η Γ ενική Διευθύντρια Εσωτερικής Λειτουργίας 
ΜΑΝΕΛΙΑ ΔΙΑΛΥΝΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



+ 


3915100 



Δήλωση σχετικά με το χαρακτηρισμό της περιοχής 

Η περιοχή αποτύπωσης δεν βρίσκεται σε περιοχή δικτύου Νοίυτθ, σε παραδοσιακό 
οικισμό, σε αρχαιολογική ζώνη και σε προστατευόμενο υγρότοττο, 

Ο μηχανικός 

ΦόίεΗ 


Απόσπασμα χάρτη ορίων οικισμού Φόδελε 


Κλίμακα 1:5000 

ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑΚΗ ΕΝΟΤΗΤΑ ΗΡΑΚΛΕΙΟΥ 
ΔΗΜΟΣ ΜΑΛΕΒΙΖΙΟΥ 


ΥΔΡΑΥΛΙΚΗ - ΥΨΟΜΕΤΡΙΚΗ ΜΕΛΕΤΗ 

ΤΜΗΜΑΤΟΣ ΦΟΔΕΛΙΑΝΟΥ ΠΟΤΑΜΟΥ 


από Χ.Θ. 3+425 έως Χ,Θ 3+646 



ΟΡΙΟΘΕΤΗΣΗ ΤΜΗΜΑΤΟΣ ΦΟΔΕΛΙΑΝΟΥ ΠΟΤΑΜΟΥ 
ΤΟΠΟΓΡΑΦΙΚΗ ΑΠΟΤΥΠΩΣΗ 


ΜΕΛΕΤΗΤΗΙ: 

κόστα: 

ΜΠΑΚΙΝΤΑΣ ΚΩΝ/ΝΟΣ Αγρ. Τοπογράφος Μηχ. Α.πλ. Αγρόν 
Λ.Πετράκη1. Ηράκλειο 71306 τηλ-ΣβΙΟΣβδβΙβΑΛτΗΙ; 



ΤΕΧΝΙΚΗ ΥΠΗΡΕΣΙΑ 


ΕΠβ** 

ΕΛΛΗΝΙΚΙ 

1 ΔΗΜΟΚΡΑΤΙΑ 

ΜΗ ΔΙΟΙΚΗΣΗ ΚΡΗΤΗΣ 

Ν 


Επικυρώνεται μετ 

ι με ορ. πρωτ. .800/46; 

κεντοωυϊνης Διοίκησης Κρήτης 

2ο 1ο{ 


V/ 

συνοδ 

ο Διεν 




ίι 

νΙώζΜ* 

1 ΔΗΜΡΠΟΥΛΟ!ΥΑ0ΑΛΑΣ1Α'7 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































































